Войник застрелва 14 колеги. Не в САЩ, а в социалистическа България | Sakarnews – новини, анализи, коментари от Югоизточна България\nВойник застрелва 14 колеги. Не в САЩ, а в социалистическа България\nОт Сакар нюз ноември 25, 2009 11:42\nВ далечната 1967 година на погребите на “Голямата звезда”, на 30 км от Харманли и на 20 от Тополовград, премръзнал на пост войник в яда си застрелва с автомат “Калашников”\nседем от които умират веднага, другите оцеляват по чудо.\nПротест, ден 76 – сблъсъци край бившата сграда на парламента 0 23.сеп.\nМладежи разбраха какви умения трябва да имат, за да са успешни 0 08.дек.\nХарманлиийци почетоха паметта на загиналите за свободата 2 03.мар.\nСтоян Тонев, Иван Атанасов\nКойто смята, че психарските убийства, когато някой превърта и убива десетина души колеги, са патент на американците, греши. В това отношение социалистическа България не отстъпва и дори води на Запада. Но по времето на комунизма няма свободни медии да съобщават за такива случаи и те се разказват от уста на уста като легенда. Един от най-коментираните е убийството на няколко души в студентските общежития в София. Подобни случаи има в казармите по онова време, останали скрити от обществото. Най-голямата касапница става в поделение в далечната провинция, поради което остава по-малко известна. Чак днес за пръв път e-vestnik разкрива подробности от кървавия инцидент.\nМедицинската сестра Станка Андонова днес\nВ далечната 1967 година на погребите на “Голямата звезда”, на 30 км от Харманли и на 20 от Тополовград, премръзнал на пост войник в яда си застрелва с автомат “Калашников” почти от упор, в караулното помещение, 14 свои колеги, седем от които умират веднага, другите оцеляват по чудо. Част от простреляните е можело да бъдат спасени, ако не са били неадекватните мерки на военните, които не допуснали лекарски екип веднага.\nДенят 19 декември 1967 година е снежен. Започналият да вали още през нощта сняг не спира през целия ден, трупа непрекъснато, все повече и повече. Същия ден в близкото село Черепово прожектират съветски филм със сюжет от Втората световна война. Гледат го осем от войниците, охраняващи военните погреби под “Голямата звезда”.\nВ съседното село Българска поляна в къщата на Ангел Кларнетиста е шумно и многолюдно, на първия етаж се намира местната сладкарница.\nВ Тополовградската болница вървят обичайните прегледи. За нощно дежурство се стягат младата медицинска сестра Станка Андонова, шофьорът на линейка Никола Василев – Кольо Гърчето. Той даже отива и малко по-рано, за да провери автомобила, защото никой не може да каже накъде ще се наложи да пътува през снежната нощ. За дежурство се стяга и тогавашния главен лекар на болницата д-р Чаушев.\nОколо 19 часа хората в къщата на Ангел Кларнетиста чуват викове ”Помощ, избиха ни!” и излизат да видят какво става. Пред вратата стои войниче, без шинел, цялото треперещо и непрекъснато повтаря: “Избиха ни, избиха ни, помощ”, стискайки автомата в ръце, не чувстващ ни студ, ни каквото и да е. Не може да обясни къде и какво точно е станало. Понеже и то и другарите му редовно идвали да си купуват разни неща от сладкарницата, хората вече разбрали че момчето е от охраната на погребите и че нещо страшно е станало там, имало е стрелба, убити, ранени. Момчето е в шок, леко ранен е и по чудо е успял да се измъкне от касапницата. Обаждат се в болницата и МВР в Тополовград. След това се вдигат ловната дружинка на селото и доброволният отряд и тръгват към погребите.\nКакво е станало в Тополовград разказват шофьорът на болницата Никола Василев и медицинската сестра Станка Андонова – двама от основните действащи лица в тогавашната нощ.\n“Беше студен и снежен зимен ден. Отивахме на смяна – тя започваше в 7 часа вечерта. Мина визитацията и някъде около 19.30 – 20 часа се обадиха от село Българска поляна, че е станала стрелба на погребите на „Голямата звезда” и има убити и ранени, обаче никой не може да каже какво точно е станало – нападение ли е, диверсия или нещо друго. Главния лекар д-р Чаушев беше дежурен и нареди да сформираме група и подготвим всичко необходимо за първа помощ и то в по големи количества, защото не знаем какво е станало и какво ще заварим.”\nГрупата е докторът, медицинската сестра Станка Андонова и шофьорът на линейката “УАЗ” Никола Василев.\n„Преди да тръгнем се обадихме на поделението на Вишеград, на заставата в Радовец и на полка в Симеоновград (тогава все още Марица). От там ни разпоредиха да не отиваме, тъй като охраната на погребите била тяхна, освен това била военна работа и те веднага щели да потеглят за Звездата с техника. Ние си останахме в пълна готовност в Тополовград…”\nХристо Макрика от село Българска поляна разказва плачейки:\n„Вечерта ми се обади Слави доктора – “Ставай, вика, военните се изтрепали”. Димитър Ангелов запали газката и заедно с Крути Златев, Иван Йочев тръгнахме нататък. Спряхме на високото, там имаше един войник с автомат, който не ни пускаше и ние не знаехме какво става. След малко дойде линейката.”\nСлед два часа военните от Марица (сега Симеоновград) се обадили на медицинските лица да тръгват, тъй като те закъсали с техниката по пътя – не могли да пробият снега.\nРазказва медицинската сестра Станка Андонова: “Ние потеглихме, даже бяхме сложили в колата и ловната пушка на доктора заедно с пълния патрондаш, така за всеки случай – не знаем точно какво е станало и от какво ще имаме, не дай си Боже, нужда. Именно заради това забавяне тогава 2-3 от момчетата си отидоха ей така, не защото бяха ранени тежко, а от кръвозагуба.”\nМедицинските лица тръгнали по пътя за Вишеград, където също има погреби, а те не знаели за кои става дума. Снегът бил голям, но уазката била нова. На едно място им изскочила сърничка и те спрели да не я блъснат.\nШофьорът на линейката Никола Василев.\nШофьорът Никола Василев: „На първите погреби тихо – няма нищо и никой. Продължихме към тези на Голямата звезда и там сварихме 50-100 човека от селото, които стояха на разстояние от бариерата към погребите. Спряхме и хората ни викат да не отиваме по-нататък, защото войникът ще ни простреля – този, който стоеше пред бариерата, а това бе същото момче, което се бе спасило, съобщило в селото, върнало се и застанало на пост пред бариерата и не пуща никой навътре, явно още в шок. Пуснахме прожектора на покрива на колата, доктора и сестрата с бели престилки и аз с чантата полека се придвижвахме към него и му обясняваме, кои сме, че идваме да оказваме помощ, непрекъснато и спокойно му говорехме, и лека полека се доближихме до него, но той пак държи автомата насочен към нас. Никола Василев продължава: “В този момент аз сложих санитарната чанта пред гърдите и съвсем се доближих да момчето, каквото става да става – идваме все пак помощ да окажем. То малко се поуспокои и ни пусна нас тримата да влезем”.\nБай Христо Макрика разказва: “Взехме автомата на войника, защото не знаехме кой е стрелял. Даде ни го доброволно. Тогава тръгнахме към караулното – вървяхме на по 20 метра разстояние, за да не може да ни застреля някой накуп. Отидохме до прозореца и отвътре чух скимтене. Д-р Чаушев и медицинската сестра започнаха да дават първа помощ на живите и да ги карат към линейката. След малко дойде и милицията, а след това и военните. Наблизо видях един хвърлен изпразнен пълнител на земята.”\nШофьорът Никола Василев: “Наближихме към караулното помещение, което беше заедно със спалното. Гледам на снега нещо се чернее отпред и викам на другите това мина ли е, бомба ли – разсъждаваме на глас. Към този момент все още никой от тези, които сме отвън, не знае кой е стрелял, какво е станало. Отвътре чухме глас на едно от останалите по чудо живи, ранени, но живи момчета , че няма мина, а че техен другар ги е прострелял. Чувайки този глас и виковете за помощ, аз се хвърлих през прозореца и влезнах вътре. Забравих и предпазливост и всичко, а там тъмно, не се вижда нищо – няма ток, всичко изпотрошено. Същото това момче, което се обади като наближихме и което се оказа със два счупени крака, ми даваше наставления къде е лампата, кибрита, печката, свещите, за да мога да дам светлина.”\nСестрата Станка Андонова: “Влязохме вътре и не можем да видим и разберем къде стъпваме, само усещаме, че стъпваме по човешки тела – трупове. Чак като Кольо запали лампата и като ни привикнаха очите можахме да видим ужасната картина. Нямаше време за мислене, заехме се да помагаме на живите, които молеха за помощ”.\nШофьорът Никола: “Запалихме лампата и свещите и какво да гледаш – ужас. Началникът на караула старшина-школникът както полегнал на едно диванче, така и останал. Всичко около него – надупчено от куршуми, но той улучен в главата само от един, а ръката му на пистолета. Явно се е опитвал да го извади при първите изстрели, но не е успял. В спалното по наровете, по земята в различни пози убити или умрели от раните войничета. На едно от тях в коридорчето просто му бе отнесена половината глава, няма мозък, няма нищо – празен като чаша остатък от череп. Докторът и Станка превързаха и помогнаха на ранените, помагах и аз да ги подготвим за транспортиране да болницата. Горе долу придобихме представа как е станала цялата трагедия от това което ни казаха оцелелите, доколкото можеха в това шоково състояние в което са изпаднали”.\nСлучката допълват и хора из селата наоколо. През деня повечето от войниците са ходили на кино в Черепово, където са гледали съветски военен филм и като са се върнали, почнали да празнуват Никулден, по нов стил на 19 декември. Този, който ги е прострелял, е бил на пост – млад войник със същото име, а в казармата деленето на млади и стари беше едно от най-лошите неща. Забавили са се да го сменят, а той, афектиран и премръзнал, едвам издържал (това впоследствие е и обяснявал, когато са го заловили и разпитвали). В един момент подчасият, който също е бил в караулното помещение, бил пратен от старшина школника, който е началник караул, да го повика, но не да го сменят, а само да го повика. Влизайки в помещението със зареден автомат, младият войник насочва автомата и първо застрелва в гръб подчасия и после започва наред. Като изпразва единия автомат, взема друг зареден от пирамидата. Продължава да стреля докато е сметнал, че вече няма живи, което и твърдял, когато са го заловили. Думите които са чули от него били: ”Ваш’та мама сега ми паднахте”. След това грабва два автомата и изчезва, вероятно мислейки да мине границата.\nСестрата Станка. “Някъде вече към 4 часа сутринта, когато бяхме спасили това, което успяхме, и ги натоварихме на линейката, пристигнаха и от полка в Марица – много войници и командири, успели да пробият снега и да дойдат. Като видяха какво е положението, войничетата се разплакаха. Чак тогава и ние се разплакахме. Момчетата викаха “Дайте ни го, дайте ни го, жив ще го разкъсаме”. Да но него го няма, на другия ден го хванаха, но какво стана с него – убиха ли го, съдиха ли го, не знаем. Тогава по тези неща много-много и не се говореше. Спомняме си, че от поделението се упрекваха, че не са ни разрешили да дойдем по-рано, да спасим още някой”.\nУбиецът избягал покрай две цистерни, качил се на тях и излязъл през оградата. На снега нарисувал един автомат, спомня си бай Христо. Заловен е на другия ден сутринта в една кравеферма край с. Младиново от двамата гледачи на животните. Призори при гледачите отива премръзнал и уморен войник, като им разправя, че гонят избягал негов колега. Те му дават топло мляко да пие и той уморен задрямва край печката.\nЕдиния от животновъдите отива да селото да вземе хляб и други неща и там научава за станалото горе на Звездата и разбира за подадения сигнал до кметствата наоколо да внимават за въоръжен и опасен войник – беглец. Не казва на никого, а се връща обратно във фермата, извиква другаря си, обяснява му какво е положението и двамата издебват задрямалия и отпуснал се убиец, хвърлят се отгоре му и го завързват докато се обадят в кметството и дойдат военните да го приберат. Думите му към тях били: ”Ваш’та мама, трябваше и вас да застрелям”.\nРанените са закарани в Тополовград в болницата и от там са се обадили до Пловдив и София за хеликоптер.\nШофьорът Никола: “Аз отидох на стадиона и запалих огньове в четирите му краища за ориентация, каквито бяха инструкциите. Вдигнаха с хеликоптера някои от момчетата, две останаха при нас, като след няколко дена и тях вдигнаха нагоре за лечение. И до ден днешен не знам какво стана с тези войничета, а и никой не ни потърси и тогава, и досега, да попита как сме го преживели и как сме. И сега, когато ме попитат за този случай, всичко ми е пред очите, все едно е станало сега и аз съм там”.\nСестрата Станка: “Никой от нас тогава не се сети да вземе имена и адреси на тези момчета, да разберем какво е станало с тях по нататък. Спомням си, че в очите им тогава имаше само страх и ужас и не бяха способни на нормално поведение. Едва ли животът им е бил лек и нормален след такова нещо. Аз самата тогава 10-ина дни бях обрината цялата и се чудех от какво е, докато д-р Маргаритов ми каза един ден – това е от изживения стрес и ще мине, но преживяното няма да забравиш докато си жива. Което си е така”.\nОт разказа на капитан Вълчо Янакиев, който по това време е бил служител на Държавна сигурност се изясняват още подробности. Той твърди, че е отишъл втори на мястото на инцидента, а преди него там е бил началникът на милицията от Тополовград. Вълчо Янакиев разказва: “Когато влязохме видяхме едно хубаво момче, застреляно в съня му с единичен изстрел в главата от 20-30 см., имаше нагар по лицето. Подът бе целия в кръв. Буквално стъпвахме по кръв. В спалното леглата бяха на два етажа. Оцелелите бяха успели да скочат долу и да се скрият под леглата. Преди да избяга, убиецът беше скъсал всички кабели. Беше наблюдавал първите, които идват, и ги държал на мушка. При разпита казал: “Ако исках, можех да избия и други, но нямах мъст към тях. Само тези, които ме тормозеха.”\nТръгнал към границата без да познава обстановката. Вижда стопанския двор край село Младиново, близо до границата с Турция, влиза и се свива в сеното. На сутринта краварите с вили затискат автомата му. В това време той се събужда, но не може да реагира. Тези хора са били инструктирани, като всички край границата. Момчето е било буйно, софиянче. Войникът е бил постоянно на пост, а когато почивал, го пращали до селото да им купува бисквити и други неща. Въобще много го тормозели. В пълно нарушение на устава за командир на караула изпращат старшина-школник, вместо офицер.”\nРавносметката от цялата тази трагедия е 7 убити и умрели от раните и 7, заедно с убиеца, оцелели. Седем зачернени семейства и седем помрачени човешки живота, защото такова нещо не остава без последствия, докато е жив човек. По непотвърдени данни превъртелият войник, избил наборите си, е 47-и или 48-и набор, от с. Габра, софийско. Убиецът вероятно е осъден на смърт и разстрелян, но никой не знае съдбата му, както и на оцелелите.\n9 271 846 преглеждания


Maria Radeva (Sofia, 2017-03-11)\nИскам парка без бетон и огради\nТеодора Гаврилова (София, 2017-03-11)\nПодписвам се защото макар и да не живея в София, Южен парк винаги ще е място където бих искал да посетя ! Искам да го посещавам именно заради възможността в градска среда, да срещна природата в най-чистият и вид !\nРосен Николов (Сливен, 2017-03-11)\nПодписвам, защото южният парк по старата концепция трябваше да позволи Витошкия\nвъздух да стигне да центъра на града. При едно застрояване това няма как да стане.\nВячеслав Кушев (София, 2017-03-11)\nНе желая София да продължава да се презастроява и качеството на живот да продължава да се влошава.\nВладимир Шишков (София, 2017-03-11)\nВече се излагат.\nРадостина Илиева (София, 2017-03-11)\nE да съхраним зелените площи на нашия град.\nАлександър Сейменов (София, 2017-03-11)\nИскаме повече зелени площи в града\nМарта Павлова (София, 2017-03-11)\nТова е просто недопустимо !\nЕмил Минков (Троян, 2017-03-11)\nприродата е по-важна от парите\nИрина Колева (София, 2017-03-11)\nИскам аз и децата ми да живеем в зелен град!\nЛора Велчева (София, 2017-03-11)\nОбичам да ходя в парка през слънчевите, летни дни и да карам колело в него. Надявам се да не се застрояват някакви сгради, които ще пречат на парка\nВлади В. (София, 2017-03-12)\nТова е едно от малкото зелени и приятни места в София.\nИван Чукарски (Благоевград, 2017-03-12)\nТози парк е моето детство и съм ПРОТИВ застрояването му!\nМарияна Попова (София, 2017-03-12)\nВярвам, че е правилно и полезно за столичани, не само да иматнсвоите паркове и зелени площи в съществуващите граници, но, и в повече-да се увеличават.За да може да живеем в зелен, красив и здравословен град.Пиздравления за създаването на петицията!\nРоберт Сарафов (София, 2017-03-12)\nЗащото не стига че не ни останаха хубави паркове, поне този не разваляйте !\nЕлина Трайкова (София , 2017-03-12)\nПаркът е един от белите дробове на София.Ние сме садили дръвчетата,децата ни израстнаха в него,родителите ни има къде да се разходят.\nРозалия Аракчиева (София, 2017-03-12)\nТова са белите дробове на София и е лудост да бъдат унищожени!!!!\nПолина Тодорова (София, 2017-03-12)\nСъм за запазването на зелените пложи в столицата. Стига кражби и застрояване.\nТодор Манолов (София, 2017-03-12)\nВече много започна да се прекалява!\nПетър Бонев (София, 2017-03-12)\nИскам да изразя мнение против застрояването на един от хубавите паркове в София.\nЙоанна Стоянова (Враца, 2017-03-12)\nТози парк е най-хубава част от квартала, в който живея и не мога да си представя да бъде застроен!\nВиктория Милева (София, 2017-03-12)\nИскам парковете да се запазят!\nЛюдмил Шехов (София, 2017-03-12)\nЖивея там и това е поредната безумица\nКатрин Стефанова (София, 2017-03-12)\nПодписвам, защото София заприлича на бетонова конструкция и то грозна!\nХристиян Ганев (София, 2017-03-12)\nПодписвам, защото не желая да живея в град в който има молове и общежития за всеки човек от Родината.\nИлиан Влаев (София, 2017-03-12)\nЖивотът ми минава там и не искам да го пипат.\nЕлка Фотева (София, 2017-03-12)\nЗнам, че един град има бъдеще когато всичките му обитатели -човек, флора и фауна - живеят заедно в баланс!\nKornelia Dimitrova (Eindhoven, 2017-03-12)\nИскам детето ми да има къде да се разхожда свободно.\nЕвгений Тодоров (София, 2017-03-12)\nПодписвам, защото зелените площи стават все по-малко и не желая да има още по-голямо презастрояване в столицата.\nТереза Стоянова (София, 2017-03-12)\nИскам зелена София\nИлиян Коемджиев (София, 2017-03-12)\nИскам да спася Южния парк от застрояване.\nНия Ботева (София , 2017-03-12)\nНе съм съгласна с бездействието,което в последствие ще доведе до отчуждаване на големи части от парковете.\nМария Цоловска (София, 2017-03-12)\nМи писна от беззаконие....и права на всеки да си прави каквото пожелае с природните парков!\nРумен Керинов (София , 2017-03-12)\nМирослава Василева (София, 2017-03-12)\nЗащото смятам, че трябва да ценим и пазим зелените площи, както на територията на градовете, така и извън тях.\nКристиана Кайджиева (София, 2017-03-12)\nЗащото няма абсолютно никакъв смисъл хубав парк като този да се застроява от грозни блокове.\nпламен петров (софия, 2017-03-12)\nPodpisvam , za6toto sum izrasnala v parka i toi e edno ot poslednite kut4eta svoboda v grada.\nElitsa Dimitrova (LIVERPOOL , 2017-03-12)\nМъжът ми е израстнал в този парк,искаме и синът ни да играе и расте в него\nСтела Христова (София, 2017-03-12)\nПодписвам се,защото желая да се запази парка в естествения му вид,а не някой да строи и да нарушава естествената среда на парка,където да може да се спортува и разхожда човек спокойно.\nИван Загоров (София, 2017-03-12)\nискам София да остане зелена, да има място за отдих и защото без дървета не можем да функционираме!\nРадостина Цанкова (София, 2017-03-12)\nЖивея до парка и го сеървам с прекрастните зелени и слънчеви дни, искам и децата ми да имат същите спомени.\nДимо Дичев (София, 2017-03-12)\nТрябва да се спре презастрояването на всички тревни и паркови площи, независимо коя партия е на власт!!!\nСлавимир Гюрджийски (София , 2017-03-12)\nИскам да има повече чист въздух, зелена площ и място децата ми да играят\nПетя Рибагина (София, 2017-03-12)\nДобавете петиция "Да спасим Южния парк от застрояване" към този списък


7 площадки за безвъзмездно предаване на разделно събрани отпадъци от домакинствата ще се изградят - ПА МЕДИЯ Пазарджик\nНовина: 7 площадки за безвъзмездно предаване на разделно събрани отпадъци от домакинствата ще се изградят\nпетък 30 ноември 2018 - 16:36:47\nС част от средства от отчисленията събрани по реда на чл.64 от Закона за Управление на Отпадъците – ЗУО в Община Пещера ще бъдат изградени 7 площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци и други. На тези площадки гражданите ще могат да изхвърлят, както своите разделно събрани отпадъци, така и строителни отпадъци. Разходът за изграждането им ще е до 126 000 лв. Точките, където ще бъдат ситуирани площадките са на етап анализиране. Това е една от мерките, които ще бъдат част от цялостната схема на Общината по\nотношение на сметосъбирането. А изграждането на подобни площадки е задължение на Община Пещера. В момента строителните и едрогабаритни отпадъци се извозват извън територията на Община Пещера. На този етап депонирането на 1 тон отпадък струва 27 лв., в края на 2019 година тази цена обаче ще бъде 4 пъти по-висока, предупреди кметът Николай Зайчев.\n„Ние, с помощта на нашите съграждани трябва да намалим отпадъците. Разделното сметосъбиране е един от начините това да стане. С разкриването на 7 площадки, с безвъзмездно предоставените контейнери за разделно събиране на битовите отпадъци, имаме такава възможност“, допълни градоначалникът.\nОбщина Пещера предвижда и мащабна информационна кампания сред жителите на населените места.\nСметосъбирането и сметоизвозването на територията на общината се извършва от ОП “Чистота и поддържане на общинската инфраструктура“.\nОтново със средства от отчисленията за нуждите на общинското предприятие бяха закупени нови машини, както за сметосъбиране, така и за претоварване на отпадъците в големи контейнери. Тази мярка вече пести по повече от 6000 лв. на месец само от извозването на отпадъка до Регионалното депо. Преди да се закупят новите машини сметоизвозващите камиони са правили 170 курса до депото, които са стрували 7660 лв.. Сега, с претоварването на сметта на обособената за това площадка, се правят 40 курса, които струват 1550 лв.\n( http://www.pa-media.net/news.php?extend.17247 )\nВреме за изпълнение: 0.0698 сек., 0.0096 от тях за заявки.


Военнослужеща губи ухо в катастрофа, докторите отглеждат ново в ръката й – Мегавселена\n11 май 2018 г. в 09:28 Последна промяна:\n11 май 2018 г. в 09:28\nПреди две години редник Шамика Бураж почти загива в катастрофа в Тексас, при която излита от автомобила си.\nВпоследствие, когато се събужда в болницата, тя не е цяла. Лявото й ухо липсва напълно.\nСега обаче 21 – годишната военнослужеща е на път да се възстанови. Благодарение на процедура, за която се твърди че е „първа по рода си“ в американската армия, цяло ухо бива реконструирано и „отглеждано“ под кожата на дясната й ръка.\nНе са необходими протези. Вместо това докторите използват собствения хрущял на жената.\nУхото след това е било „прикачено“ за главата на Бураж от хирурзите в армейския медицински център Уилям Бомонт в Ел Пасо. Армията казва в изявление, че Бураж е възстановила способността си да чува и че операцията е успех.\nЦялата реконструкция на ухото включва хрущял, добит от ребрата и оформен от докторите. След което е поставен под кожата на ръката, за да расте.\nПроцедурата е една от най-сложните реконструкции на ухо, правени в САЩ, според репортаж на ABC News и позволява формирането на нови кръвоносни съдове в хрущяла.\nТова означава, че Бураж ще има и чувствителност в новото ухо, когато приключи рехабилитацията, се казва в изявлението.\n„Целта е, когато тя приключи с всичко това, ухото да изглежда добре, да има усещания и след пет години, ако някой не знае, да не може да забележи“, казва лейтенант Оуен Джонсън, шеф на пластичната хирургия в медицинския център.\n„Като млад войник на активна военна служба, тя заслужава най-добрата възможна реконструкция“, добавя той.\nЗагубата на ухото е само една от многобройните контузии и наранявания, които Бураж получава в резултат на катастрофата през 2016, когато спукана гума води до тежък инцидент с неколкократно преобръщане на автомобила й.\nБураж е в колата заедно с бременната си братовчедка по време на инцидента. Братовчедката успява да се отърве с минимални наранявания, но Бураж, освен тежката контузия на главата, получава и фрактура на гръбначния стълб.\n„Бях на земята, погледнах нагоре и тя беше там (братовчедката), помня, че дойдоха хора и питаха дали сме добре, после всичко ми се губи,“ разказва Бураж в изявлението.\nАко тогава медицинската помощ е закъсняла с 30 минути, тя е щяла да загине от загуба на кръв.\nСлед инцидента Бураж не можела да приеме начина, по който изглежда и обмисляла опциите за пластична операция. Естествено, била уплашена, но искала да види какво могат да направят докторите.\n„Бях на път да се примиря с протезата, за да приключа със страховете, но исках истинско ухо,“ разказва Бураж.\nВъпреки че това е първият случай на реконструкция на ухо, реализирана от хирург на американската армия, идеята за „отглеждане“ на ухо не е нова за медицинската наука.\nПрез 90-те години шокираща, но реална снимка на мишка с нещо, което изглежда като човешко ухо на гърба си, получи голяма гласност. Станал известен като „Мишката Ваканти“ (Vacanti Mouse), гризачът е част от изследване, целящо да провери, дали могат да се отглеждат човешки уши от хрущял.\nИма поне още два случая, в които доктори са правили процедури като тази, през която минава Бураж. През 2012 жена губи ухото си, заради рак и получава ново, отгледано в ръката й, съобщава ABC News, а няколко години по-късно China Daily описва подобен случай на мъж, пострадал в катастрофа.\nСега Бураж вече има две уши, но възстановяването й не е приключило. В допълнение към транспланта, епидермис от ръката й ще се използва за премахване на белег около лявата линия на челюстта й, се казва в прессъобщанието.\nБураж казва, че е развълнувана и се чувства оптимистично, тъй като остават още само две операции.\n„Беше дълъг процес, но се върнах“, добавя тя.\nоргани · трансплантация · трансплантация на лице\nБиолог отглежда човешки уши от ябълки


Хейтърът ли е човек на годината - 24chasa.bg\nКои водят в списъка на хората, посочени от читателите на сп. “Тайм” за човек на годината? Египетският генерал Абдел Фатах ал Сиси, свалил с преврат ислямиста Мохамед Мурси, турският премиер Реджеп Ердоган и попзвездата с противоречива слава Майли Сайръс.\nАко тези класации са огледало на времето, какво да кажем за световната 2013 година? Да припомним, че имаше времена, когато човек на годината беше личност с мащаба на покойния Нелсън Мандела.\nА у нас? Както вървят нещата, като човек на годината едва ли не ще се очертае фигурата на хейтъра. Дотам ще я докараме с нарочването на врагове, с омразата, която се лее в публичната реч, с проявите на неприязън и агресия към бежанците, с конфронтацията и ожесточените политически битки.


Кацаров: Няма затягане на мерките, точно обратното е - Novapress - Директните новини Днес\nНачало/България/Общество/Кацаров: Няма затягане на мерките, точно обратното е\nКацаров: Няма затягане на мерките, точно обратното е\nНяма затягане на мерките, а точно обратното. С новата заповед ресторантьорите могат вече да работят на 100%. Това заяви на брифинг здравният министър Стойчо Кацаров.\n„От началото на лятото всички мероприятия на закрито се провеждат при режим 50% от капацитета. Това не се променя. Със заповедта, която издадох вчера, им дадох възможността да работят на 100%. Тези, които искат, могат да продължат да работят на 50%. Никакви ограничения не са наложени”, категоричен е здравният министър.\nВъв връзка постъпващи от граждани запитвания относно работата на определени обекти и организирането на конкретни мероприятия при използването на капацитет до 50%, както и във връзка със заповедта, която влиза в сила от днес, 20 август, от здравното министерство направиха следните уточнения:\nДругият нов текст в Заповедта засяга организацията на работата във всички администрации. Ръководителите на администрации установят работно време с променливи граници и начало на работния ден между 7.30 и 10 часа и организират работа от разстояние на най-малко 50% от персонала, освен ако, в зависимост от характера на работа, това не е възможно.\n„Опитваме се максимално да отложим затягането на мерките, за да не навредим на хората”, заяви Кацаров пред журналисти. „Изменението на заповедта беше обяснено подробно вчера. Ресторантьорите работят цяло лято на 50%, с новата заповед им се дава възможност да работят на 100% и те казват, че ще протестират”, коментира Кацаров.\nНа този фон от Столичната община обмислят промяна в графика на метрото и автобусите и засилени проверки за това носят ли се маски.\n„Тогава, когато има по-голямо натоварване – се променят разписанията и се увеличава броят на влаковете. Само за август са направени над 360 проверки за носене на маски в градския транспорт. Има 24 полицейски разпореждания и са съставени пет акта”, коментира кметът на София Йорданка Фандъкова.\nНовите мерки ще поставят пред сериозно предизвикателство туризма, се казва в позиция на ресорното ведомство. От там настояват в случай на неизбежно налагане на ограничения заради пандемията, те да бъдат обвързани с ясни икономически мерки, като тези мерки да влизат в сила автоматично с въвеждането на ограниченията.\nШок! Уж болна, а не спира да купонясва край морето\nБорисов скастри Тошко: Ти да не си Хитлер?!


Днес празнуваме Димитровден - Новини от Севлиево - вестник Росица\nДнес, 26 октомври, българската православна църква почита паметта на свети великомъченик Димитър Солунски, празникът е по-популярен като Димитровден.\nСвети Димитър е роден през III век в гр. Солун, а баща му е тогавашният градоначалник. След неговата смърт император Максимиан Херкул възлага този пост на Димитър, който е приет с голяма радост и почит от жителите на града. Като управител на Солун Димитър открито изповядва и слави християнската вяра. Недоволен от неговото поведение, император Галерий го хвърля в тъмница, а по-късно – на 26 октомври 306 г., нарежда да бъде убит. Тогава християнската църква го провъзгласява за мъченик на вярата и светец, а жителите на Солун започват да го почитат като покровител на града.\nПразникът на свети Димитър се чества в Солун още от V век, а скоро след това е пренесен в Тракия и Македония.\nВ народния календар честването на свети Димитър се свързва с поврат в годишното време и с началото на зимата. Според поверието, от бялата брада на светеца се изсипват първите снежинки. “Свети Димитър зима носи, а свети Георги – лято” – гласи българската поговорка. Тогава стопаните прибират ралата си под стрехите и подреждат дървата за огрев.\nТози ден е известен също и като Митровден или Разпус. С него завършва периодът, за който се наемат сезонните работници като говедари, овчари, ратаи и става разплащането с тях. Понякога като заплата се дава, освен определената сума, още дрехи и по чифт цървули за всеки от зимните месеци. Започва и спазаряването на работници за следващата година.\nСпоред народното поверие, от Димитровден започва подготовката за т. нар. “миши празници” на следващия ден. В старопланинските райони стопаните следят за първия гост, който прекрачи прага на къщата. Ако той е добър и имотен човек, вярват, че следващата година ще е богата, здрава и плодородна. Пълнолуние ли е в нощта срещу Димитровден, ще се роят пчелите и кошерите ще бъдат пълни с мед. Тази нощ е важна и за хората, които търсят заровени съкровища. Те вярват, че тогава небето “се отваря” и заровените жълтици проблясват със синкав пламък.\nНа Димитровден на масата се слагат курбан от овче месо, яхния от петел, пита с ябълки, ракия, както и различни ястия от зеленчуци.\nДнес празнуват всички, които носят имената Димитър, Димитрина, Димитричка, Димитра, Диман, Димана, Димка, Димо, Митра, Митре, Митьо, Митка.\nРекорден брой кандидати за стипендиите на бизнес сдружението\nДадената дума - изпълнена! В петък започна монтирането на липсващите модули в новите хемодиализни апарати


Тенис: Пиронкова с лесна победа на старта\nПиронкова с лесна победа на старта\nПървата ракета на България Цветана Пиронкова победи Лиана Тодорова с 6:1, 6:2 в двубой от първия кръг на тенис турнира Алианц Къп, който е снаграден фонд 100 000 долара.\nПловдивчанката, седма поставена в основната схема, бе безапелационна в първия сет на централния корт на ТК Левски. Във втория поразвали процента на вкаран първи сервис и допусна два пробива, които обаче моментално връщаше.\n„Доволна съм, че спечелих първия двубой. Рано е да се каже докъде ще стигна на Алианц Къп – играя мач за мач. Със следващата ми съперничка Анна Лапушченкова играх във Варшава и я победих трудно със 7:6, 7:6”, заяви след двубоя 22-годишната Пиронкова, която през 2008 година загуби финала в София.\nРодената в София, но играеща за Казахстан, Сесил Каратанчева се класира за втория кръг на тенис турнира Алианц Къп. Тя преодоля в интересен мач Марет Ани от Естония с 6:3, 7:6(3). Във втория сет Сесил поведе с пробив за 3:1, но след това се стигна до 3:3. В тайбрека Каратанчева допусна по-малко грешки и спечели двубоя. Следвашата й съперничка е осмата в схемата Сандра Захлавова от Чехия. Резултати от І кръг на Алианц Къп\n(7) Цветана Пиронкова – (WC) Лиана Тодорова 6:1, 6:2\n(1) Татяна Гарбин (Италия) – Полин Пармантие (Франция) 6:3, 6:3\nПетра Мартич (Хърватия) – (2) Тимеа Бачински (Швейцария) 6:7(1), 6:2, 6:1\nАнна Лапушченкова (Русия) – Ева Фернандес-Бругес (Испания) 3:6, 6:2, 6:3\n(4) Полона Херцог (Словения) – Симона Халеп (Румъния) 7:6(3), 1:6, 6:2.\nАнгелик Кербер (Германия) – (q) Катаржина Питер (Полша) 1:6, 6:3, 6:2\nСесил Каратанчева (Казахстан) – Марет Ани (Естония) 6:3, 7:6(3) (3) Александра Дюлгеру (Румъния) – (q) Паула Фондевила-Кастро (Испания) 6:4, 6:3.\nВъведено от Любомир Тодоров на 2009-09-16


Новият американски президент Доналд Тръмп - Страница 7 - Политика - kaldata.com - Форуми\nХейтим си а ? Ако оставим личностните "оценки" настрана, субективизма на другаря ви Пол Крейг е повече от очевиден, дори за таквиа като теб.\nПросто е бе - като разрушкаме Северна Корея , Виетнам......\nАко говориш за американците, те си имат и база наблизо /която стана цел по едно време / , а и Южна Корея си е там.\nПроблема е друг, и е точно обратното - ако можеш да четеш "между редовете" , РФ стои зад всичката тази дестабилизация и радикализиране на Ким Чен ун.\nИ ракетите са си руски , и е много ясно че самостоятелно никога режима не би могъл да изобрети нещо което е струвало на водещите страни във военните разработки десетки години, и двигателите са руски, и консултантите, и всичките останали "признаци" на доста близки отношения.\nПросто номера с "прокси"- войните е доста удобен. Никога не заставаш с лицето и армията си, но ползваш чужда за целите си .\nПринципа трябва да е както стана в Украйна - Отдавна всички преговарят не с "независимите републики" , а директно с Путлер. Който официално няма нищо общо разбира се\nИ тук преговорите и посланията трябва да са към Путлер, а не към Ким.\n.....самостоятелно никога режима не би могъл да изобрети нещо което е струвало на водещите страни във военните разработки десетки години.....\nХа стига бе ! Това всичкото сам ли го измисли или някой ти го пошушна ? Всичките ракети са руски.....разбира се , че и Путин е виновен ! То как иначе ?!\nА за теб разбрах че не правиш разлика да гръмнеш ядрен заряд и това да разработиш ракетни системи носители .\nПрочети пак кой е Пол Крейг Робъртс. Демонстрираш отново, че си кон с капаци и си следваш agenda-та. Обикновено прекалената самочувственост на човек и абсолютната убеденост в правотата на мнението му, не говори добре за него. Ето аз допускам неговата версия (не казвам, че ѝ вярвам или че я приемам на 100%): да, има руска намеса и службите имат доказателство (да ти припомня, че ДОКАЗАТЕЛСТВО все още няма) за това, с което държат Доналд Дък и го карат да подскача според ръжена.\nПрочети пак кой е Пол Крейг Робъртс.\nЕто този цитат от статията му не ми прави добро впечатление:\nАко човек се е посветил на каузата да осветява истината, то той просто не може по друг начин, и не мисли за разходки по плажа или каране на спортни коли за кеф... като алтернатива. Не ми харесва това отношение. Разбира се, че човек може да се наслаждава на живота, но ако искаш да водиш някаква борба (а не да правиш пари) - то плащаш цена и няма как да не го знаеш. Цупенето не ми се нрави.\nРедактирано 10 декември 2017 от Lumberman (преглед на промените)\nЕ, човек трябва и да яде.\nНе ми харесва противопоставянето. Все едно Васил Левски да каже, "Аз мога да съм революционер и борец за свобода на народа ми, ама мога и да си живея живота, да се забавлявам... ако не ме подкрепяте." Аз мисля, че бидейки такъв какъвто е бил, не е можел второто . Това да не е Волен Сидеров, който уж бори колониалния гнет, и ходи да харчи грешни чужди пари по скъпарски хотели.\nАман от пишман анализатори на събития за места, които никога не сте виждали\nТова е аргумент от гордост и високоумие, нищо повече. Какво значение има дали си бил на място и какво си виждал лично? Разбира се, може да е предимство, но не всеки има тази възможност. А и колко хора са виждали, но това не им пречи да бъдат слепци или да се правят на такива.\nЕто аз допускам неговата версия (не казвам, че ѝ вярвам или че я приемам на 100%)\nНяма проблем бе. Аз си казвам моето мнение з анего. И че е субективен . Гледам и другите не са съгласни, не се харесва, не му вярвате, тогава за какво въобще се обсъжда ?\nТъкмо че съм му чел глупостите доста отдавна, дори бих казал пропагандата тук и цитиращите алтеринформейшън, зероедж, поглединфо и подобни, го беше позабравила нещо ... и казваш съм "кон с капаци" ? Да не го бях чувал да, но след като му знам глупостите, как реши че съм "кон с капаци" ?\nОсновният проблем е, че държавата Израел е зачената в насилие и неправда. И нищо не се е променило до ден днешен. По тая причина и арабите не ги уважават ционистите, както не ги одобряват и немалко евреи, които знаят че нямат място в земята, от която са прогонени по цял свят, според техните Писания.\nОт всички вас тук, той има най-ясна представа за какво става въпрос. Преди да дрънчите на кухо , вземете се запознайте най-напред с географията на Исраел. Представа нямате ,колко глупости ще спестите на читателите. Малко ви давам насока. Снимките са правени лично от мен , буквално преди дни. Гледайте, мислете и тогава пишете. Аман от пишман анализатори на събития за места, които никога не сте виждали. И така, кое е това място ?\nжокер за следвашата-тук буквално след часове ще избухнат размириците, дело единствено и само на филастините\nТова е форум, нали? Мнението е като г.за, всеки си го има.\nОт всички вас тук, той има най-ясна представа за какво става въпрос\nАрабухите са хора трети сорт. И летящи чинии да имат, пак ще клатят камили след маймуните\nУау, ама така ли било. Не ме разсмивай. Щом подкрепяте това изказване, по-добре да спра да ви обръщам внимание. Верски хейт, етническа омраза и нищо повече.\nАрабухите са хора трети сорт\nТова е реализъм. Такъв , за какъвто никой от вас празните драскачи нямате и най-малка представа.\nТова, че булшит.ком и подобни го използват, говори ли нещо за самия него?\nДа не го бях чувал да, но след като му знам глупостите, как реши че съм "кон с капаци" ?\nАми какво ти е мнението за тази версия? ДА, руска намеса има и АНС има доказателство, което не публикува, а го използва да го държи изкъсо.\nЕ, аз не се и имам за някакъв капацитет. И да, мисля, че Тръмп направи лоша услуга на Израел, като застрашава пряко живота на мирни хора. А че се изразява като расист човека (Profruit)... Ми не, сори. Не мога да го приема за състоятелен. Няма по-висши и по-нисши народи и всеки, който мисли така, може да ходи да се гушка с Хитлер и Сталин. Ако Тръмп цели наистина най-после да спрат междуособиците там, трябвше да обясни по-добре действията си. Защото засега само внася раздор с действията си и това няма как да е добре. "Йерусалим е фактическата столица на Израел". Ми добре,, бе, пич. Остави го така. Щом досега има някакъв мир и разбирателство. If it ain't broken don't fix it. Защо трябва да обединяваш арабите баш сега?\nЗащо бе драги" разбирачо"?\nВиж , ако не знаеш израелските сили за сигурност ви пазят християнските светини. Между другото пазят ги и от самите християни. както съм писала и друг път ,най-колоритни са боевете между духовниците от различните християнски деноминации. Много са колоритни, когато захвърчат калимявки и оскубани бради .\nО, колко сме им благодарни, за лицемерната охрана. А кой е пазел преди да се нанесат там? И кой изкуствено подклажда вражди между християни и мисюлмани?\nТи си много интересна личност. Мразиш християни, мразиш мисюлмани, мразиш араби, мразиш българи (въпреки, че мога да се хвана на бас, че си повече българка, отколкото еврейка), показваш го постоянно, но изискваш някакво признание. Стремежът да демонизираш мисюлманите и палестинците, а да фаворизираш израелтяните, е доста плосък и всъщност е дългогодишна политика на цялата тамошна, изкуствена държава. При българите е лесно, както и цяла източна Европа. Ние познаваме мисюлманите, не ги харесваме, знаем им гадните обичаи и характер, така че не е трудно да ни спечелиш срещу тях. От друга страна, те могат да бъдат и дружелюбни и лоялни, ако нямате вражди с тях, така че изкуствено да ни се определя страна в спор, който малко ни засяга, е недалновидно. Още повече, че за да сочиш с пръст треските, трябваше да я няма гредата. Християнският, европейски свят гледа на Израел като на някаква полуевропейска държава, едва ли не вариант на кръстоносните кралства, която би трябвало да ни е по-близка от ислямският свят. Който ги познава наистина обаче, е ясно, че те са много далече от каквото и да е европейско и са много по-близо до същият този, ислямски свят, отколкото до нас. Интересно какъв ли щеше да е стандартът на живот в Израел, ако ги нямаше постоянните подаяния и репарации от цял свят? Нищо лично, обаче не се славят като много работливи. Но тази тема слабо ме вълнува, въпреки че ми е ясно, че за тези хора важи - "Израел над всичко" и всички останали трябва да са ангажирани само с това, инче - "ако не си част от решението, си част от проблемът".\nА мен лично, единственото, което ме вълнува е - защо обсъждаме тези работи (които са една безкрайна тема), в темата за "Новият американски президент", който просто нескопосано се опитва да се прави на голям приятел на Израел, с поредното, недообмислено действие, с което най вероятно е изненадал и самият Израел?\nРедактирано 10 декември 2017 от RagnerBG (преглед на промените)\nполюциите ви в тая\nкогато се изприщите от безсилие и накрая залитате\nникога не си и намирисвал\nникой от вас празните драскачи нямате\nда дрънчите на кухо , вземете се\nАман от пишман анализатори\nполюциите ви в тая тема\nкогато се изприщите от безсилие\nВиж ся.. уважавам някои ценни моменти в твоите постове, намирам ги за много полезни за всяка една дискусия... но... идея си нямам, ЗАЩО по дяволите украсяваш с такива тъпизми ?\nАко искаш да се принизиш на ниво хейтърство, комплексарщина и злобеене.... тъпо е.\nХайде малко по сериозно . Евреите сте умни хора. Защо се принизяваш толкова ?\nРедактирано 10 декември 2017 от miro20 (преглед на промените)\nДобро решение на Тръмп. Още една крачка по-близо към окончателното разрешаване на проблема.\nНяма по-висши и по-нисши народи и всеки, който мисли така, може да ходи да се гушка с Хитлер и Сталин.\nДа попитам, циганите не падат ли по-долу от никой друг народ по света - като постижения, като история, като характер? Тук не става дума за народи, които са по-висши или нисши генетично, или просто случайно (въпреки че гените и наследството определено имат значение). Но всеки човек и народ може да се доближава и отдалечава от някакъв стандарт за човечност и съвършенство и достиженията им са различни. Няма такова нещо като равенство, еднаквост. Но всеки често съди другите на базата на аршина, който използва са себе си. Друг е въпросът, че презрителното изказване срещу арабите е проява на неуважение към човешкото/божественото в тях. И по-добре човек да не става съдник, особено когато съди горделиво и има "греда в окото", образно казано. Но ако нямаме някакъв стандарт да изпитваме кои сме и къде сме - за какво се занимаваме въобще?\nПравилно. Спирам с оф-топика.\nНо ако нямаме някакъв стандарт да изпитваме кои сме и къде сме - за какво се занимаваме въобще?\nТо на тоя въпрос, ако имах отговор.\nИнак, не, няма "по-умни" народи и "по-висши" раси. Има погнетители и погнетени. Ако погнетителите смятат погнетените за тъпи, това не значи, че те са такива...\n. Ти също няма да имаш късмета да си обективен в тази тема по една единствена причина : няма съвпъдение на фантазиите ти , обективните факти и истината. Отделно, че никога не си и намирисвал земята за която говориш. За Мединат Исраел също не можеш да си обективен, понеже не сте си част един от друг. Това важи за всички останали тук. Приятно словоблудство в темата.\nСлед като хвърли обвиненията си, би ли била обективна по темата? Да може и ние, "неадекватните", да видим и да разберем? Снимки от "местопроизшествието" не са достатъчни.\nВалкирия пак се е разпенявила!Само ще ви напомня, че темата е за Тръмп, не за Израел!.Който иска да коментира Израел и евреите има си теми за това!\nКарай ве. Да изкараш цял форум невежи и да казваш че твоята истина е най истинската за първи път ли го срещаш по форуми ?\nОт първите изяви на този човек НИ стана ясно, че това е американския Митьо Пищова - просто мащабите са различни, но по отношение на простотията, която лъха от тях, няма съвсем никаква разлика. Не случайно още със старта на кампанията му за изборите, тука се пръкнаха и карикатури, и вицове, и всякакви асоциации с наш Митьо - великия икономист, както се опитват да го похвалят някои хора, американския пример за успял човек, на практика си е автентичен простак и дебил по рождение. Толкова е очеваден и прозрачен, че не знам и не искам да узнавам, що за слепец трябва да си, че да не го виждаш - няма нужда да чета за него и един ред информация, да изгледам две минути, от което и да е негово официално изказване е предостатъчно, за да ми е ясен що за развалена стока е ....... и далеч не само на мен.\nРедактирано 14 декември 2017 от sound (преглед на промените)


Денят на бащата е! Честваме Св. Йосиф - delo.bg\nНавигатор:ДЕЛО»Новини»Денят на бащата е! Честваме Св. Йосиф\nДенят на бащата е! Честваме Св. Йосиф\nОт ДЕЛО на 26.12.2018 11:39 Новини\nВъв втория ден от Коледните празници честваме Деня на бащата. Празникът е за почит към родителските грижи на мъжете и бащинството. На 26 декември подаръците и вниманието е за бащите, а цялото семейството празнува с него през деня.\nТози празник e посветен в памет на Св. Йосиф Обручник, на цар Давид като славен родоначалник на Исуса Христа и на Яков, брат Божий, пръв християнски епископ на град Ерусалим. В повечето държави Денят на бащата се отбелязва на различни дати.\nСпоред католическата традиция, празникът се чества на деня на Св. Йосиф 19 март. За голяма част от държавите по света Денят на бащата се отбелязва през третата неделя от месец юни. В Русия празникът се чества на 23 февруари – Ден на защитника на отечеството, военен празник, считан от мнозина за ден на мъжа.\n10 незабравими песни за бащата\nШирока популярност в последно време добива американският вариант. Той се отбелязва тържествено за първи път през 110 години във Вашингтон, но едва през 1972 година президентът Ричард Никсън го обявява за официален празник.\nМного често забравяме колко важна част заема бащата във възпитанието на едно дете, а и в семейството изобщо. Ако се обърнем към историята, ще установим колко важно място заема бащата в един дом. Таткото е този, който оформя чувството за сигурност и защитеност. А в очите на всяко дете бащата е герой, той е силен и можещ. Най-често в ранна детска възраст образът на бащата е силно идеализиран. Бащината любов дава чувство за сигурност, увереност и тя е в основата на формирането на самооценката на детето.\nЧестит Ден на бащата!\nПредишна публикацияМексико – най-високата пирамида в страната (Тонина) и пътуване до Паленке (част 7)\nСледваща публикация Лекувате грип за 24 часа с лъжица от този естествен минерал, гарантира д-р Атанас Михайлов


NOW - MSM 1000 МГ - 120 КАПСУЛИ | PowerMax.shop\nКод - NF2120\nNow Foods MSM 1000 mg 120 капсули – поддръжка на съединителните тъкани\nКакво представлява Now Foods MSM 1000 mg ?\nЕдин от важните химически елементи, постъпващи в човешкото тяло, е сярата. Той е основната съставка на вещество като метилсулфонилметан (MSM). Думата е известна на тези, които използват хранителни добавки за поддържане или възстановяване на здравето си, тъй като МСМ е част от много от тях.\nНай-често МСМ се използва за създаване на витаминни комплекси, които служат за подобряване структурата на косата и ноктите. Метилсулфонилметанът е част от хранителните добавки, които се приемат за възстановяване и поддържане на ставите.\nМСМ (метилсулфонилметан) е съединение, съдържащо сяра, което присъства естествено в много малки количества в плодове, зеленчуци, зърнени храни, животински продукти и някои водорасли. Сярните съединения се намират във всички телесни клетки и са незаменими за цял живот. МСМ, в ролята си в серния цикъл на тялото, помага да се създадат химическите връзки, необходими за формирането и поддържането на множество различни видове структурни тъкани на човешкото тяло, включително съединителна тъкани, като ставния хрущял и кожата.\nАко в тялото настъпят някакви промени, то то дава сигнал. Дефицитът на сяра се определя от следните характеристики:\nпостоянно обезпокоявани от артроза и артрит\nразнообразни обриви често се появяват по кожата на лицето и тялото\nРазбира се, човек не може самостоятелно да установи причината за тези промени, но това трябва да бъде „сигнал за събуждане“, за да се обърне внимание на количеството сяра, консумирано с храната.\nКакви са ползите от употребата на Now Foods MSM 1000 mg ?\nНова бионалична форма на естествено срещаща се сяра е метилсулфонилметанът (MSM) от Now Foods. Тази марка произвежда широка гама от продукти за красота и здраве. Основната съставка на MSM Now Foods е метилсулфонилметан (MSM). Това е много важно за ставите, тъй като с негова помощ се синтезира протеин - строителен материал за мускули, хрущяли, връзки.\nМетилсулфонилметанът е необходим и за облекчаване на възпалителните процеси. Препоръчително е да активирате MSM Now в някои случаи:\nкато част от комплексна терапия по време на възстановителния период\nс повишена нервност\nс намаляване на имунитета\nс алергични заболявания и паразитни инфекции\nс цел подмладяване\nДобавката се използва не само за дегенеративни и възпалителни процеси, метилсулфонилметанът (MSM) е показан за прекомерно физическо натоварване и за хора над 45 години.\nПриемайте 1-3 дози дневно с храната.


Изповед: Мъжът ми иска тройка с гей, да се съглася ли?преди 3 часа и 24 минути\nКиргизстан: Русия е основен партньорпреди 4 часа и 49 минути\nДрама в Коматево! Етър се добра до точката в последната минутапреди 5 часа и 19 минути\nЕкстремните климатични условия, с които страната ще започне това лято, придобиват нови измерения\nПубликувана: 20 Януари, 2020 19:09\n9 КОМЕНТАРА | ВИДЯНА 2670\nБурята Харолд се стовари върху Фиджи 8 Април, 2020 12:30\nРекордни валежи в Австралия 10 Февруари, 2020 12:19\nПиян шофьор уби 4 деца на пешеходна пътека 2 Февруари, 2020 15:33\nОгненият кошмар се завърна в Австралия 22 Януари, 2020 13:40\nОпустошени от сушата селски местности в Австралия сега са връхлетени от прашни бури, които може да засегнат и гъстонаселени градове като Сидни. Така екстремните климатични условия, с които страната ще започне това лято, придобиват нови измерения, предаде Ройтерс.\nВ столицата Канбера градушка с големината на топки за крикет изпочупи днес стъклата на автомобилите. Местни жители качиха в социалните медии клипове как се пързалят по улиците с шейни само по тениски.\nПо-рано този месец властите призоваха жителите на австралийската столица да останат по домовете си, след като димът от горските пожари силно замърси въздуха.\nПушекът прекъсна подготовката за Откритото първенство на Австралия в Мелбърн миналата седмица, въпреки че стартът му беше даден при относително чист въздух, доведе и до отмяна на някои полети.\nкраят идва малко по малко, той ще настъпи, когато природните разрушения се случват с темпо и мащаби, които човека не може да навакса да възстанови! с други думи птицата лети докато маха силно с криле, намаляеа махането следва надолу, само че й се пада да маха вечно. колко години човечеството ще издържи увеличаващото се темпо!? обществата и държавите ще рухнат, социоорганизацията ще се разпадне..\nБоли ма фара за тиа аборигени с паяци\nприрода знае си работата и се пречиства по естествен път, стига сте се плашили хора с едни градушки..\nЗапочват да се случват странни неща с природата\nФукошима и китай\nТе са вис пак за глобжалното затопляне. Но сега сащ ще редуцират населението на планетата с две три войни. Ако може и малко грозни и тъпи спортисти да измрът в тези войни всичко ше си дойде на мястото. Не за друго , но си дразня отжтова спортистите да стават бизнесмени мястото им е на стадионите, в залите и боксовите рингове не на бизнес сцената.\nПо-ведро бе човек!\nХаотично време = промяна на климата = горене на изкопаеми горива. Всичко е следствие от това.\nСвятРусия отговори на Ердоган\nБългарияКилометрични опашки от коли на българо-турската граница


30 Септември 2021, 18:00\nА тя защо не каже когато беше любовница на Мартин от Варна (Мартинели) големия бизнесмен смешник и наркоман, които също си остави семейството жена и болно дете.Беше му рекламно лице по билбордове за уж Италиански фаянс а всичко от Китай .Тя защо не си покаже чатенето с него. Може да е красива но е същия боклук кото него. Сега да види дали е хубаво.\nАМи нали и той изневеряваше с нея, тя какво е очаквала че на нея няма да и изневерят ли? Тази Диляна може да е хубава но е много тъпо парчЕ.Жена с такава външност досега да си е оправила живота и да има някой готин мъж, а тя все с мижитурки, че с деца че мафиоти, че не знам си какви.Това доказва,че само външност не стига.\nТая не беше ли любовницата на Блатечки? Май палачинката се обръща\nОтново само злоба , плюене и завист по хубавото момиче Диляна ! Да , красива е много , колкото и за не ви харесва ... човек понякога трябва да гради положителни качества и когато нещо е хубаво да не го принизява със злостни думи ! В кофти време живеем , не ми се мисли за децата , които раснат в този пошъл свят ... Иначе този наистина е безотговорен ... Пожелавам щастие на това хубаво момиче и да намери мъж , който я обича и цени истински !\nВиж никой не казва,че е грозна, напротив-тя е много красиво момиче!! Неоценено в България като модел. Но не внушавай на деца на по 20-25 -на колкото сигурно е аудиторията тук, че е ок ти просто да минаваш през живота на женен мъж, да товариш детето му и жена му с твоите желания , а и да товариш собственото си дете с неща-за които изобщо не е сигурно ,че ще му харесат като порасне. Добре, срещна ли сте се-ами разделете се кой с кого е ......не втълпявайте ,че изневярата е нищо.....това разбива всеки брак и никога нищо не е същото -освен ако наистина много не се обичате .....Та моля изневерите са предателства , не са приятно прекарване на дадено време...и всичко се връща....не познавам някой ,който да е разбил семейство и да не му се е случило абсолютно същото-все тая-дали е разбрал ,че системно му изневеряват или не е разбрал изобщо......\nНе ви ли прави впечатления, че тази един не може да задържи и все другите са и виновни. Цялото това прилича на измишльотини на зарязана и злобна селска ... Сега пак ще ореве и оплюе всичко\nНе знам защо той е набеден и наричан зорлем от медиите "секс символ", след като самия той казва, че не иска. Ами да спрат да го наричат така! Да спрем и да го смятаме да за такъв. Един Ивайло Захариев е много по-привлекателен! А "лошото момче на бг киното" бе запазено определение за Иван Ласкин, не за Блатечки.\nТози не се облече като човек, не се изкъпа и не се обръсна. Все р размъкнат като клошар и самата Попова е същата повлекана. Най красива според кого? Прилича на жаба с анорексично спаружено тяло. Защо се пъне да ражда, един човек като си зарязва жената и детето, пак ще го направи. Тя какво очаква от мъж втора употреба. Всимко се връща. А евтини мастии да правят мръсотии у нас колкото щеш\nмного неприятен...и играе всички роли с една и съща физиономия на бит и влачен пес..\nИ Блатечки/самата фамилия говори/и Диляна и забежките му са все от блатото-или от един дол дренки.Той никога не е бил женен защото е безотговорен.Прави деца и беж.Жените които му връзват сами са си виновни.Децата страдат.


Pernik News 3 чудодейни места в България, които сбъдват желания на болни и обезверени хора PernikNews.Com 3 чудодейни места в България, които сбъдват желания на болни и обезверени хора\nЕдва ли има човек, който да не вярва в чудеса. И едва ли има такъв, който да не е бил свидетел на поне едно чудо, без значение дали се е случило в собствения му живот, или в нечии друг\nЧудеса се случват непрекъснато, стига да вярваме достатъчно и да имаме силата да си пожелаем чудо, което да ни се случи. Старите хора казват, че е важно не само какво си пожелаваш, но и как си го пожелаваш. Важно е и къде изричаме желанията.\nДнес ще ви припомним три уникални места в България, на които болни и здрави, но обезверени хора, отправят своите молитви, изричат желанията си и си тръгват с надежда чудото да се случи. Казват, че се случва на онези, които си тръгват от тези места със сърца, изпълнени с вяра, надежда и любов.\nПещерата Леденика – езерото на желанията\nВ пещерата Леденика има езеро. Водата в него е ледено студена – все едно те реже с нож! Онези, които имат желание нещо хубаво да се случи в техния живот, потапят ръка в езерото и изричат желаното на ум. Има хора, които си пожелават да са здрави. Други изричат молитва, която да сплоти семействата им. Колкото хора, толкова и желания!\nЕзерото в пещерата Леденика, която се намира във Врачанския балкан е останало от времето, когато цялата пещера е била изпълнена с вода.\nЦърквата „Свети Георги“ в село Златолист – плочата на Преподобна Стойна\nВ двора на църквата „Свети Георги“ в село Златолист има плоча. По нея е вървяла пророчицата Преподобна Стойна. Святата жена е прекосявала двора, за да посрещне болните и нуждаещите се от съвет, дошли при нея.\nВсеки, които има съкровено желание в сърцето си, трябва да стъпи на плочата, да погледне към небето и да отправи молитва към Преподобна Стойна, като я помоли да ходатайства пред добрия Господ Бог, който да изпълни желанието на нуждаещия се.\nЛечебната сила на Преподобна Стойна е била по-силна дори и от тази на пророчицата Ванга. И Стойна е сляпа, но за разлика от Ванга остава да живее в храма „Свети Георги“, който изпълва сърцата на вярващите с благодат и заради забележителните стенописи, с които е изографисан. Село Златолист се намира близо до Сандански и Мелник.\nМорската градина във Варна – мост на желанията\nБлизо до Алпинеума в Морската градина във Варна има малко и красиво мостче. Казват, че за да се сбъдне желанието, трябва да прекосите моста със затворени очи. / lekuva.net


„НИЛ” грабна купа „Трети март” в драматичен финал - Svilengrad24.info - ВИЖ КАКВО СТАВА!\n195 гола отбелязани десетото издание на турнира\nОтборът на „НИЛ” надви отбора на „Али Баба” в десетото юбилейно издание на турнира по футбол на малки вратички, организиран от община Свиленград, и вдигна победоносно купа „Трети март”.\nДесетки запалени фенове на играта наблюдаваха драматичната финална среща, в която отборите успяха да си разменят само по един гол в редовното време. Равенството се запази и в двете продължения от по пет минути. За решаването на оспорваната битка се стигна до дузпи. В тях отборът на „НИЛ” отбеляза с гол повече и така се записа с победните 6:5 в юбилейното издание на турнира.\nСедмата купа се изпълзна от ръцете на „Али Баба”, които останаха втори в класирането. Отборът има натрупани шест победи в турнира, като от 2008 до 2014 е почти пълен хегемон на финала. През 2007 и 2012 победната купа грабна „Силктекс”.\nНа трето място в турнира за любители се класираха играчите на „Мост”-а. В полуфинала, който също се игра днес, те се наложиха над „Силктекс”, с победен гол в продължението.\nИграчите на „НИЛ” обявиха, че паричната награда от 250 лв. ще отиде за благотворителност. Класиралите се на второ и трето място получиха съответно по 150 и 100 лв. Премиите връчи Снежана Янева, директор на дирекция „Хуманитарни дейности”.\nТя отбеляза, че през тази година участие в надпреварата са взели 17 отбора с общо 202-ма играчи. В 35 срещи са отбелязани 195 голови попадения.\nЗа най-добър вратар на турнира беше обявен Димо Балджиев от „Силктекс”, а за голмайстор номер едно – Константин Стоянов от „НИЛ”.\nТурнирът се провежда от 1996-та насам за националния празник на България – Трети март. Сред най-често награждаваните голмайстори е Христо Стефанов, който в десетгодишната история на спортната проява е бил отличаван в три поредни първенства със съответно по 19, 17 и 12 вкарани гола в противниковата врата. А Стоян Севов от „Али Баба” е бил вратар номер едно три поредни пъти.\nPrevious articleСвиленград отбелязва 3 март с културни и спортни прояви\nNext articleДесетки знамена и цветя за почит на Трети март\nКатя Иванова - 20 дек., 2018 0\nКонтрабандни цигари иззеха икономически полицаи от Свиленград при проверки на магистрала Марица. Открити са общо 5900 къса цигари без бандерол, при две проверки. При първата...


Избраха най-красивата абитуриентка на 2018 година | Порталът на Разлог::Информационният портал на Разложката котловина\n20.06.2018 11:09 - Лайфстайл - Няма коментари\n548 прелестни момичета от цялата страна и чужбина се включиха в 12-ото поред издание на конкурса „Най-красива абитуриентка“, организиран от Dir.bg. Всички те показаха своите щастливи и безценни мигове от бала, запечатани в общо 2236 снимки.\n„Най-красивата абитуриентка на 2018“ Елица Луканова е имала двоен празник на бала си. Освен завършването, тя е отпразнувала и 19-ия си рожден ден. Елица мечтае да следва „Банкиране“. През лятото няма да си губи времето, като от следващия месец започва работа.\nПобедителката печели СПА ваканция за двама в апартхотел „Лъки Банско“, включваща две нощувки в „Студио Лукс“. Тя ще се окичи и с разкошно колие от авторската колекция на Goto Jewellery and diamonds, ръчно изработено от бяло злато, перла и четири диаманта. Всички финалистки получават от Refan Kомплект Refan Gold Collection, който включва парфюмна вода, душ-гел и лосион за тяло.\nПървите десет от двайсетте финалистки в конкурса „Най-красивата абитуриентка“ бяха избрани от потребителите на Dir.bg. В продължение на 26 дни всеки имаше възможност да подкрепи своята фаворитка във фейсбук страницата на конкурса. Абитуриентките, които влязоха в топ 10 на снимките с най-много харесвания, продължиха директно към финала. Още 10 финалистки бяха класирани от Редакционния съвет на Dir.bg. А всички кандидатури бяха внимателно оценени от независимото звездно жури.


Декларация за поверителност - GPV Association\nНашият сайт се намира на адрес: http://gpva.net.\nКакви лични данни събираме и защо ние я събираме\nФорма за контакти и планиране на срещи\nНие използваме Hubspot на власт нашата форма за контакт и планиране на срещата. Ако въвеждате данни в някоя от тези инструменти, вашата информация се съхранява в нашата CRM. Ние поддържаме тази информация в нашата база данни, само в случай, ако ние трябва да се свържем с вас за предмета на вашата първоначалния имейл. Можете да се свържете с нас на долупосочения адрес, ако искате вашите данни да бъдат изтрити от нашата база данни.\n"Бисквитки" -това са файлове с малко количество данни, които могат да включват в себе си анонимен уникален идентификатор. Cookies се изпращат до вашия браузър от уеб сайт и съхранявани на вашето устройство.\nАко искате да научите повече относно бисквитки на този сайт е написано много ясно и много информативна. Тя също има сайт cookiepedia, че откриваме много полезно. Сайт cookiepedia.\nМожете да настроите браузъра Си да се откаже от всички cookies или да показва, когато се изпраща "бисквитки". Повече за това как да направите това, моля, кликнете тук: Как да се откажете от печенек\nНие използваме Google Analytics, за да следите дейността в нашия сайт. Google Анализ използва "бисквитки" за това. За да разберете как Google Analytics използва "бисквитки" за проследяване на взаимодействията на нашия сайт, моля, щракнете тук: "бисквитките" на Google анализ\nНие използваме Hubspot, за да следите дейността в нашия сайт. Hubspot използва "бисквитки" за това. За да научите как Hubspot използва "бисквитки" за проследяване на взаимодействията на нашия сайт, моля кликнете тук: кои файлове cookie Hubspot да инсталирате в браузъра на посетителя?\nКои сме ние предаваме вашите данни\nНие споделяме вашите данни с Google Анализ и Hubspot.\nАко вие ни изпратите съобщение чрез нашата форма за контакт или да си уговорите среща с нас през тази страница с вашето име и адрес на електронната поща ще се съхраняват неограничено време. Това е така, ние можем да следваме в бъдеще, ако някакви нови актуална информация за Вашата заявка е на разположение\nКакви права имаш над вашите данни\nМоже да се наложи ние да изтриете всички лични данни, които съхраняваме за вас. Това не включва всички данни, които ние сме длъжни да се запишете за административни, правни, или от съображения за сигурност.\nАко имате допълнителни въпроси относно нашата Политика за поверителност, моля, свържете се с нашия основател:\n+359 2 493 0274


Дрeхитe трябва да бъдат нe само красиви и модни, но и удобни и бeзопасни за здравeто\nНа всeки сe e случвало да търпи нeудобни дрeхи в имeто на красотата. Твърдe тeсни дънки нови и ужасно нeудобни обувки на висок ток, които убиват бeзпощадно – кой нe сe e сблъсквал с подобни проблeми… За да нe наврeдят на здравeто, дрeхитe, обувкитe и различнитe аксeсоари нe само трябва да бъдат красиви, но и достатъчно удобни за носeнe.\nЗа съжалeниe, нeподходящото облeкло нe просто e нeудобно за носeнe, но също така сe отразява нeгативно на начина, по който изглeждамe и сe чувствамe. Днeс всe повeчe производитeли на дрeхи започват да взeмат прeдвид функционалното удобство и качeството, за да нe провокират нeгативни послeдици за здравeто на купувачитe.\nКога дрeхитe врeдят?\n1. Токсични оцвeтитeли\nПовeчeто хора са на мнeниe, чe e достатъчно за доброто здравe, ако използват прeдимно здравословни и eстeствeни продукти за хранeнe. Мислят, чe e добрe ако сe откажат от лошитe навици, пият много чиста вода и спортуват. Експeртитe привeтстват подобни инициативи, но смятат, чe това нe винаги e достатъчно. Факт e, чe врeднитe вeщeства могат да сe съдържат нe само в храната, въздуха и водата, но и в дрeхитe, които носим всeки дeн. Врeдни примeси могат да сe открият напримeр в любимата тeниска или офис костюм.\nТоксичнитe вeщeства като формалдeхид или р-фeнилeндиамин, са част от багрилата за чeрни матeриали и сe използват масово. Мeдицинскитe eкспeрти смятат, чe тeзи компонeнти водят до обриви и дразнeния по кожата, алeргични рeакции и дeрматити. В някои случаи можe да сe появи дори анафилактичeн шок или канцeрогeнни новообразувания. Слeдоватeлно, всe повeчe производитeли рeшиха да изоставят eвтината синтeтика и прeдпочитат да създават дрeхи от eстeствeнитe тъкани и багрила.\n2. Хeрмeтични (нeпропускливи) тъкани\nЧeсто тъканитe са нe само нeудобни, но и врeдни за здравeто. Много проучвания са установили, чe чeстата причина за дeрматит e дразнeнe на кожата с нeкачeствeна вълна или синтeтични тъкани. В допълнeниe, гъбичнитe заболявания могат да бъдат прeдизвикани от дрeхи или обувки с нeдостатъчна пропускливост на въздух.\nТова сe дължи на факта, чe в случаитe на лоша вeнтилация сe увeличава влажността и сe създава благоприятна срeда за развитиeто на гъбични инфeкции. Когато избиратe дрeхи, трябва да дадeтe прeдпочитаниe на eстeствeнитe матeрии, които осигуряват добра вeнтилация. Напримeр, ако ви e нужeн костюм, e по-добрe да нe купуватe такъв от полиeстeр и да прeдпочeтeтe лeн или памук прeд нeго.\n3. Нeудобни обувки\nКрасивитe обувки могат да направят жeната истинска красавица, а мъжът – изискан джeнтълмeн. Модeрнитe висококачeствeни обувки осигуряват комфорт и добра опора за краката. Такива обувки нe прeдизвикват травми, обриви или други нeприятности, които възникват от носeнeто на eвтини синтeтични продукти.\nВ допълнeниe, жeнитe, избирайки обувки, трябва да имат прeдвид на каква височина e пeтата. Твърдe високитe токчeта водят до подуванe на краката, разширeни вeни и проблeми със ставитe. Напълно плоската подмeтка можe да довeдe до кривина и лоша походка, а дeцата могат да развият плоски стъпала. Когато рeшитe да си купуватe обувки, трябва да обърнeтe вниманиe на качeствeнитe продукти, които щe осигурят добро проникванe въздух, и с които щe можeтe да изминeтe голямо разстояниe, бeз това да прeдизвиква болка или друго нeудобство.\n4. Дрeхи, които са твърдe тeсни\nМного тясното облeкло пeрфeктно подчeртава всички извивки на тялото (ако то e слабо и хармонично) и изглeжда отлично, но влошава здравeто. То провокира кисeлини, създава риск от уврeжданe или измeстванe на вътрeшнитe органи, нарушeно e и кръвообращeниeто – опасно състояниe, при коeто тъканитe нe получават достатъчно кислород и сe създава наляганe в мускулитe.\nВсяко облeкло, коeто e твърдe тясно, можe да причини поврeда или прищипванe на нeрвнитe корeни. Ако наистина харeсватe плътно прилeпналитe дрeхи и няматe сили да изоставитe избрания от вас стил, тогава трябва да избeрeтe eластични матeрии или просто да взeмeтe по-голям номeр. Важно e да осъзнаeтe, чe нe фигурата трябва да съотвeтства на дрeхитe, а обратно. Никога нe бива да търпитe нeподходящо облeкло в имeто на модата, или поради някакви други причини.\n5. Тeжки чанти\nВ дамската чанта можeтe да намeритe всичко, а също и да го загубитe завинаги. Любимитe чанти за рамо, които понякога могат да сe състeзават с дъмбeлитe във фитнeс залитe по тeгло, чeсто причиняват нeправилна стойка и дeформация на тялото. Имeнно тeжкитe дамски чанти са източник на болка във врата, гърба, рамeнeтe и нарушeн баланс. И това показва, чe в тялото са започнали процeси, които го дeформират. Прeкалeно голямото натоварванe от eдната страна на тялото води до измeстванe на мускулитe от другата страна, които сe опитват да компeнсират, а това води до дискомфорт.\nДори популярната замяна на чантата с раница, можe да причини допълнитeлно напрeжeниe във врата и гърба, както и мускулна хипeртоничност.\nКак да рeшим този проблeм? Трябва да сe опитатe да разпрeдeлитe равномeрно тeглото, а фeновeтe на тeжкитe раници да избeрат модeли с колан на талията, който да осигурява допълнитeлна поддръжка.\nВсички млади хора трябва да помнят, чe модната тeндeнция e врeмeнно явлeниe, докато тялото e за цял живот. Слeдоватeлно, нe e нeобходимо да го жeртватe за дрeхи, които му причиняват врeда.


Хотели в Лигия, Остров Лефкада | Резервирай 12 хотела с Greece-Hotels.BG\nОстров Лефкада (97) Лефкада (95) Лигия (12)\nПроверяваме цени и наличност в хотела в Лигия. Моля, изчакайте.\nВсички хотели в Лигия (11 хотели)\nХотел в Лигия, Лефкада, Остров Лефкада, Гърция\nТанасис Studios се намира в Лигия, на остров Лефкада. Студиата са оборудвани с телевизор, радио, сешоар, A / C. Разстояние от плажа: 500 м Разстояние от летище: ва 22 Км Разстояние следващото село / град: ва 4,5km (град Лефкас)\nИмотът се състои от 15 стаи. Имотът се състои от 2 апартамента, 3 тройни стаи, 9 луксозни стаи и 1 фамилна стая. Този апартаментен хотел е идеален за семейства и групи, както и двойки и бизнес пътници. Най-близката автобусна и метро спирки са на пешеходно разстояние от Апартамент хотел. Гостите ще намерят плажа в само на няколко минути от имота. Гостите могат да се възползват от паркинга на място. Домашни любимци са разрешени при това заведение.\nМестоположение на Villa Olga Hotel Apartments & Studios, Лигия\nSummer House Louisa Хотел\nМестоположение на Summer House Louisa, Лигия\nLa Primavera Апартаментите са разположени в Лигия, Лефкада. Лигия е известен като един от най- повечето популярни региони за гастрономията, дължащи се на тяхното пресни морски дарове. Селото Лигия е заобиколен от дантелени, пясъчни плажове и предлага най-добрия избор за тези, които са търси за спокойна и приятна почивка. Блокът La Primavera разполага с двойни, тройни стаи и апартаменти с четири легла. Всички стаи са оборудвани с телевизор, климатик, хладилник и баня. Всички апартаменти са оборудвани с кухненски бокс и всички основни прибори. Moreovers, За всички гости е осигурен паркинг. Всички гости могат да се отпуснат в градината на зеленина в задната част на блока, където те могат да имат и барбекю вечери. Разстояние от плажа: ва 100м от плажа Лимни Разстояние от летище / пристанище: ва Разстояние от следващата село / град: около 5 км от Лефкада За някои от съоръженията може да се прилага местна такса. Малки разлики в типове стаи могат да бъдат забелязани с това не се препоръчват в официалния хотел уеб сайт. Ex. изглед, постелки, различни имена стая.\nМестоположение на Villa Lygia, Лигия\nКристина студия се намират в Лигия, Лефкада, който е само 3,5 км от град Лефкада и на 5км от Нидри. Christina Studios се състои от 3 сгради, които включват студия на 2-3 души и апартаменти, които да се настанят 2-4 души. Всички стаи включват необходимите удобства, включително кухня, душ, A / C и телевизия. Хотелът стипендиантите приятен престой под Йонийско слънцето. Разстояние от плажа: CA 300 метра Разстояние от пристанището: ва 5 километра Разстояние от следващата село / град: ва 5км\nТези очарователни, семейни ваканционни вили похвалят идеалното място за една пълноценна почивка на море и слънце на остров Лефкада. Комплексът е заобиколен от красива маслинова гора само на 80 метра от плажа и на малкото пристанище в Лигия. Посетителите могат да прекарват мързеливи следобеди мързелуването на плажа, или определени да проучи очарователните градове и села на острова, включително Лефкада, главен град и Нидри, както само на десет минути път с кола. Всеки апартамент и мезонет разполага с климатик, телевизор, кухненски бокс и тераса с панорамен изглед към морето и градината. Гостите могат да се насладят на кафе или да се отпуснат с книга в зелените, сенчести градини, както и да се възползват от напълно оборудвана кухня, за да се подготви и да се насладите на домашно приготвени ястия и закуски. Тези апартаменти разполагат с пространство и гъвкавост за възхитителен почивка на брега на морето с цялото семейство.\nМестоположение на Aris Villas, Лигия\nAvra Hotel се намира в красиво село на източния бряг на остров Лефкада (Лефкас), наречен Ligia на един дъх разстояние (4. 5 klms) от град Лефкада. Многобройните природни красоти на остров Лефкада и сърдечно гостоприемство на нашия семеен хотел Ви гарантират една прекрасна престой и съвсем незабравима почивка в Лефкада. Разстояние от плажа: ва 200м Разстояние от пристанището: ва 500м Разстояние от следващата село / град: ва 4. 5 км\nМестоположение на Avra Hotel Lefkada, Лигия\nХотел Konaki, Ligia е един скъпоценен камък на един хотел в отлична локация на красивия остров Лефкада (Лефкада). Отлични стаи, особено в новите блокове, както и почивка на хотел все още е в процес на обновяване разработки. Намира се в живописното рибарско селище на Лигия, на 4 км от град Лефкада с нейното важно пристанище и традиционна архитектура, която включва музеи, археологически обект и повече. В селото можете да намерите изобилие от таверни. The Hotel Konaki е заобиколен от красиви градини в общо 20 дка, като предлага добре обзаведени и просторни спални всички с модерни удобства. За ваше удобство има ресторант в помещения, бар и голям открит басейн със слънчева тераса. Разстояние от плажа: CA 300 метра Разстояние от пристанището: CA 700 м Разстояние от следващата село / град: ва 5км\nМестоположение на Konaki Hotel, Лигия\nThalero Holiday Center Хотел\nThalero Holidays Center е в Лигия, която се намира само на 5 километра от град на Leukada и около 12 км от туристическия курорт Нидри. Ligia е малко селце с много рибари. Има пристанище в нейния център с много таверни, ресторанти и плажове по бреговата линия. Това е идеалното място за тези, които търсят по-спокойна и тиха среда. И ако те са в една нощ настроението на града е само на десет минути път Разстояние от плажа: ва 700м от Ligia бряг Разстояние от летище / пристанище: ва на 5 км от летище Актио на Разстояние от следващата село / град: около 5 км от Лефкада\nМестоположение на Thalero Holiday Center, Лигия\nРазположен в Лефкада, този хотел предлага идеално място за почивка и релаксация. Имотът се състои от 31 стаи. Хотелът предлага 24-часова рецепция. Хотелът предлага достъп до интернет за удобство на гостите. Хотелът е достъп за инвалидни колички. На паркинга на място може да бъде полезна за тези, пристигащи с кола. Напускане е най. Домашни любимци са разрешени в помещенията. Хотелът позволява големи домашни любимци.\nМестоположение на Christina Studios, Лигия\nПостроен според Йонийско архитектура, нашият хотел е в перфектна хармония с околната среда и заобикалящата природна красота. Разположен в живописен залив на Лигия, при контакт с морето, той предлага невероятна гледка, космополитен стил, спокойствие и релаксация. Просто луксозен, интимен и елегантен, комфортни и приветливи помещения създават идеални условия за отдих. Разстояние до плажа: 0km Разстояние до летището: ва двадесеткм Разстояние до село / град: CA 300 м (от Ligia)\nМестоположение на Porto Lygia Hotel, Лигия


Тръгва сезон 3 на Fortnite | The Voice\nВчера се състоя дългоочакваното събитие на Fortnite „Устройството“, където тайният агент Мидас се опита да победи бурята и в крайна сметка почти ни удави. Събитието бележи края на разказа за глава 2, сезон 2, а сега преминаваме към глава 2, сезон 3.\nЕто всичко, което трябва да знаете за Fortnite глава 2, сезон 3 : Кога започва? Fortnite Chapter 2, сезон 3, започва на 17 юни 2020 г.\nКакво е? За непосветените, сезоните са широкият организационен инструмент за Fortnite. Всеки сезон е белязан от нов боен пропуск, който можете да закупите за възможността да спечелите редица тематични козметични продукти за игра и изпълнение на предизвикателства. Всеки сезон се предлага и с нови елементи на геймплей, големи мащабни промени в картата и неангажиращ разказ, който свързва всичко заедно. Този последен сезон беше на тематика агенти, с шпионски бази, пълни с бръмчащи юнаци и блестяща плячка, изскачаща из цялата карта.\nКаква е темата за сезон 3? Въпреки че предполагаме, че това не е напълно потвърдено, има достатъчно доказателства, които можем да кажем с увереност, че темата е водата. Какво ще означава това по време на играта, не е ясно, но почти сигурно получаваме подводно плуване, както и евентуално подводни POI и нови оръжия, за да смесим нещата там. Не бихме били шокирани и от подводница.\nКакво трябва да значат тийзърите? Всеки сезон обикновено получаваме поредица от тийзъри, които показват малко от това, което получаваме през следващия сезон. Те се случват със светкавична скорост заради краткото време между старта и събитието този път, а някои са по-ясни от другите. След снимка на тризъбеца и някои други намеци, сме почти сигурни че получаваме Aquaman като следващ skin на супергерой, който да надмине Deadpool. Има и намек за град, който напомня на пиратския сезон, както и какво може да бъде астронавт? Всичко това ще има смисъл скоро, обещаваме.\nДо премиерата остават броени минути, така че просто се насладете.


ВЪЛНУВАЩА ВЕЧЕР ОЧАКВА ВСИЧКИ ГОСТИ НА „THE LOUNGE BAR” - Event Zone\nВЪЛНУВАЩА ВЕЧЕР ОЧАКВА ВСИЧКИ ГОСТИ НА „THE LOUNGE BAR”\nМария Илиева е една от най-специалните гост-звезди в тазгодишната програма на „The Lounge Bar“. Тя ще озари морския бряг със своята красота и неповторим глас на 14-ти юни, събота. Събитието започва в 22.00 часа!\nРодената в семейство на класически музиканти, Мария ходи на уроци по пиано и солфеж от петгодишна възраст. Започва да пее на шестгодишна възраст и развива певческите си умения във формациите на хоровата школа „Петко Стайнов“. 2001 г. полага началото на самостоятелната кариера на Мария Илиева. Големият успех на Мария идва след пробива ѝ с песента „Лунен сън“, следва „Нищо“ - хитовете изстрелват певицата на върха на класациите и ѝ носят престижни награди, както и висока оценка на публика и критика. Следва успешния сингъл към дебютния ѝ албум „Лунен сън“ „All Right“ – колаборация с фънк-соул групата Те. От август 2007 г. има собствен лейбъл под името „Стерео стая“, а хитовете й са безброй.\nМузикотерапията й е задължителна за всеки. Никой не може да й устои, защото тя е невероятно истинска и талантлива. Това я прави и любимка на българската публика. Ще Ви очакваме за да изживеем заедно прочувственото изпълнение на изключителната Мария Илиева.\n„Условие N1” е да си направите резервация, тъй като местата са ограничени, а Мария блестяща.\nТелефон за резервация: 089 011 1888


Конан на път :: Британският бежанец: Слезте от магистралата за бога :: Monitor.bg\n20:31 25 Ноември 2021\nОт: Конан Дъфи (108)\nМоите съболезнования mate! През последните дни се случиха две ужасяващи трагедии на територията на новата ми родина България. Първо 9 души загинаха при пожар в Дом за възрастни хора във варненското село Рояк. Само няколко часа по-късно на магистрала „Струма“ се случи една от най-тежките катастрофи в Европа за последните години. Автобус с македонски туристи пътуващ от Истанбул за Скопие катастрофира и се взриви, на място починаха 45 души.\nВчера беше ден на национален траур в България. В Македония траурът е тридневен. В медиите по цял свят се тиражират версии за причините за тежката катастрофа. Автомобилни състезатели анализират пътната маркировка. Политици се разменят обвинения при чие управление е построен пътя. Кметове се оплакват от министри. Министри се оправдават с бивши министри. Репортери снимат с дрон. Полицаи молят репортери да не притесняват близките на загиналите. Всички са потресени. Всички се питат кой е виновен.\nНямам идея кой е виновен mate. И не е моя работа да соча с пръст. Аз съм тук, за да ви разказвам интересни (I hope) истории за пътешествията ми из българските туристически забележителности. Само едно нещо искам да ви кажа. От първо лице съм се убедил, че пътищата в България не са страхотни. Дори и тези (а може би точно те най-много), които са прясно ремонтирани. Защо, обаче автобус се взривява като в холивудски екшън, след като се е ударил в мантинела? Защото освен с хора, автобусът както се разбра е бил натоварен с туби с бензин. Защото се е връщал от Турция, където, заради хиперинфлацията горивото е доста по-евтино от това на изкуствено завишения пазар в Европа.\nЗащото, докато няколко световни лидери си мерят властта и се бъзикат с цените на петрола на световните пазари, в малки и бедни държави като България и Македония хората са докарани дотам, че да мъкнат туби с нафта през границата, за да спестят някой лев. И рискуват.. hmm..рискуват да стане трагедия.\nВиж, за горките пенсионери в Дома за стари хора, нямам идея какво се е случило. То, май и никой вече не се интересува. Далеч, по-интересно е да философстваш дали е сгрешена маркировката на магистралата.\nАз, обаче искам да слезем за малко от магистралата. Както already го направих преди няколко седмици на път за морето. Вече ви разказвах за отбивките си в Стара Загора и Чирпан. Това все пак са известни градове и в тях има забележителности от 100-те национални туристически обекта, за които събирам печати. Well, тази отбивка, за която сега ще ви разказвам хич не беше толкова добре планирана.\nПак пътувахме към Бургас и пак решихме като минем повече от половината път да спрем някъде да се разходим и да пренощуваме. Този път слязохме от магистралата след Чирпан. Там където цяло лято отсечката до Стара Загора беше затворена и по обходния път ставаха километрични задръствания. Well, not this time. Сега магистралата си функционираше и целият трафик вървеше по нея. Ние, mate спокойно си карахме из старозагорските села и се радвахме на гледките. Решихме да си запазим стая за нощувка на супер случаен принцип в Старозагорските минерални бани.\nТова е курортно селце на 20-ина километра от Стара Загора и както можете да се досетите от името му, там има минерални извори и съответно спа-хотели. Е, ние за спа-хотел не успяхме да се класираме, но си направихме резервация в един интересен арт хотел с нетрадиционен интериор.\nActually, какъв е точно хотелът въобще не ни вълнуваше особено. В интернет бях намерил информация, че Старозагорски минерални бани, са възникнали на мястото на древни римски терми. А, скоро на същото място са намерени останки дори от неолитни жилища. The reason is, че освен подземните минерални извори в този район е била и една от най-древните медни мини в Европа.\nAs You already know, медта е първият метал, който праисторическите хора са открили, че може да се обработва. Неслучайно след Новокаменната епоха (неолит) историците открояват Каменно-медна епоха (халколит или енеолит). Това е периодът преди около 7000г., когато хората спират да чукат с камъни по всичко, което им падне и откриват, че могат да си правят далеч по-фини сечива и оръдия на труда от мед. Цивилизацията започва да се развива, йерархичната обществена система да се заражда и се оформя по-голямо разделение на труда.\nТочно тук в подножието на планината Средна гора, в красивата долина на река Сазлийка е било едно от находищата на първия метал, който хората се научават да добиват. Можете да си представите колко bloody важно е било това място за съвременниците на Фред Флинстоун.\nНякои историци наричат медната мина на Старозагорски минерални бани, най-старите рудници в Европа.\nВ наши дни тези древни находища не са много видими от повърхността на земята. Макар и да видяхме туристически маршрути до местността Мечи кладенец, където са се намирали тези 11 медни рудника, решихме, че ще ни е по-интересно да видим друга забележителност в региона – Богородичната стъпка.\nБогородичната стъпка mate, e скален природен феномен на около километър от селото. Тук е имало древно езическо светилище, а в наши дни източноправославен параклис. Върху една от скалите има гигантска вдлъбнатина, която има формата на човешка стъпка.\nСпоред една от легендите, докато се е опитвала да избяга от цар Ирод, Божията майка минала оттук и там където стъпала, е оставила отпечатък от крака си. Друга по-нова легенда, пък твърди, че когато турците владеели тези земи, измъчвали някакъв праведен човек, за да приеме исляма и изведнъж се появила Света Богородица с младенеца в ръце, освободила човека, а там където стъпила, останал отпечатък като доказателство за чудото.\nКакви са предхристиянските легенди за това място не се знае. Но, се обзалагам, че е имало такива, понеже местността е била каменна кариера хилядолетия преди над Витлеем да се появи падаща звезда и трима влъхви да се появят в обор с подаръци за новородено бебе.\nWhatever, факт е, че има интересно скално образувание там. Също така е истина, че в Богородичната стъпка винаги има вода и тя никога не пресъхва. Дали водата е с магически свойства и лековита, не знам. За всеки случай си наплисках лицето и измихме ръчичките на Baby Eva. Моето лице и до момента, в който пиша тези редове продължава да е все така грозно, но пък за сметка на това ръчичките на Ева са пухкави и сладки като крем-карамел.\nSo, ние си направихме refreshing разходка до Богородичната стъпка. Ако трябва да бъда честен стигнахме дотам с колата, а покрай самите камъни се разходихме с детето. После вечеряхме в неприлично скъп и полупразен ресторант, един от малкото отворени този weekend в градчето. На другия ден си направихме разходка край минералните бани в центъра и после отпрашихме с колата по първоначалния маршрут.\nАко и в края на тази история ми твърдите, че Старозагорските бани не се чак толкова впечатляваща туристическа атракция, probably бих се съгласил с вас. В тази красива и богата на история страна България има още безброй чудесни кътчета, които си заслужава човек да посети. Какво, обаче му струва на човек (освен безбожната сметка в ресторанта) да отложи за ден важните планове, които има да се отбие от скучната магистрала, по която освен да бързаш няма какво друго да правиш, и да посети някое подобно прелестно местенце.\nДа, магистралите са удобни, хубаво е да пътуваш по тях защото спестяват време. Хубаво е, обаче да помислим къде да го „похарчим“ това толкова ценно спестено време.\nPS. Ако си спомняте бях номиниран за наградите за Туризъм за 2021г. Другите кандидати май ме отнесоха на гласуването, но пък ако на вас историите ми ви се струват интересни, можете да прочетете още на Фейсбук страницата ми\nБританският бежанец: Понякога те се завръщат


♥ Игри за готвене - Направи си мелба ♥\nНаправи си мелба - Игра за готвене: Да се научим да готвим и украсяваме мелби, торти, сладоледи и коктейли. Лесно ще направим любимите си лакомства като следваме вече приготвения от специалист модел. Много нива с различни вкусотии. Игри за Готвене. Игри за Момичета.\nИгри с готвене за малки и големи деца. В тази страница можете да приготвите всички вкусотийки които се сетите има рецепти за торти шоколадови и сметанови, кексове и кексчета, сладки и сладкиши, бисквити и сладолед, хамбургери, пици, ролца, салати, и много други неща.... Играйте сега тези невероятно много онлайн игри за готвене и игри за момичета.


Пътят Пловдив - Асеновград става магистрала след 15 месеца и 18 млн. лева - trafficnews.bg\nПътят Пловдив - Асеновград става магистрала сле...\nСтартира изграждането на локалните платна на трасето\n11.08.2020 10:33 28156 10\nСрокът за проекта е за 465 дни, като 120 дни са за проектиране. Статутът на 63 декара земи е сменен от земеделски, за да може да се включат в локалните платна. Те ще бъдат две с дължина от 10 км и 6 метра широки, двулентови, с мантинели, с осветеност на кръговите, както и с добре изградена отводнителна система.\nМинувач 11:38, 13.08.2020\nТрябваше кръговите движения да са друго ниво. Във Франция дори първокласни пътища имат отбивки на две нива\nАз съм 08:42, 12.08.2020\nКакво правят колите на власта в аварийната лента. За тях правилата не важат ли. А за пътя не е нормално 10 км да струват +100 милиона. Доста се окраде.\nBMW X5 10:38, 11.08.2020\nоще към 100 милиона и ще е завършен напълно!\nнапушен 10:59, 11.08.2020\nЩом попа пя, може и без акт 16! После ще викате ходжа да бае срещу катастрофи. Толупи!\nАхах 11:33, 11.08.2020\nКва магистрала бе ахха ми то на всеки 2-3 километра има кръгово движение ахаха пак ще крадат паратаа колко са доволни тия ахахах . И аз да бях на власт и аз щях да съм доволен малиййй поне милион за мен трябва да има\nНик 12:02, 11.08.2020\nМагистралите нямат кръгови кръстовища.\nВ майорка има :)\nКрушо 12:46, 11.08.2020\nСамо мади им дай и лапаница.В гроба си занесете всичко открадното,смешници...\nАгронома 13:13, 11.08.2020\nСледващото развитие на. Пловдив е да махнат от общината вдички служители, които не са от Пловдив по лични карти. Няма как хора от Стамболийски, Ямбол, Кърджали, Рудоземи прочие да имат акъла наПловдивчанина. Сори ама е така.\nКАТ 14:30, 11.08.2020\nЩе махат кръговите и до Асеновград ще се стига за 8 минути-след 2-3 години като се накъдри асфалта ще ограничат на 80км/ч като на Чирпон и всичко ще е по старому.но някой ще е с доста милиони по-богат\nКукуку 19:53, 11.08.2020\nЕ, каква магистрала като са кръгово до кръгово!?\n25.09.2020 23:15 Освен рибите, това са най-големите източници на омега-3 мастни киселини 485\n25.09.2020 23:00 Хороскоп за 26 септември: Риби - използвайте творческата си енергия, Водолеи - проявете разбиране 1352\n23.09.2020 14:39 Маделин Маккан е мъртва, има доказателства 64037


Резервите на Иран спряха устрема на България - Вестник Утро\nРезервите на Иран спряха устрема на България\nВолейбол | От: bTV | 30 юни 2019, 00:59 | коментара\nИран победи България с 3:0 (25:23, 25:23, 25:21) в мач от волейболната Лига на нациите, игран пред препълнените трибуни на зала "Колодрума" в Пловдив. Така след две поредни победи в турнира, "лъвовете" на Силвано Пранди допуснаха девета загуба.\nРодният тим заема 12-а позиция в класирането с 13 точки (5 победи, 9 загуби). Иранците отново са лидер в таблицата с 36 точки (12 успеха, 2 поражения).\nСелекционерът на Иран Игор Колакович пусна голяма част от резервите си срещу "трикольорите".\n"Лъвовете" започнаха силно с аванс от 3:0 и задържаха преднината си до средата на гейма. След второто техническо прекъсване "персите" изравниха. Двата тима се движеха точка за точка до 21:21, но иранците се възползваха от наши грешки в края и спечелиха първия сет с 25:23.\nВтората част започна равностойно, но българите продължиха с грешките при начален удар. "Лъвовете" спечелиха няколко важни разигравания и излязоха напред в резултата за 12:11. Иранците обаче вдигнаха оборотите и дръпнаха с три точки за 20:17. Те удържа преднината си и затвориха втория сет при 25:23.\nВ началото на третата част България бе по-концентрираният отбор на терена. "Персите" обаче не позволиха на "лъвовете" да натрупат непреодолим аванс, и борейки се за всяка точка, Иран взе категорична победа в мача след 25:21 в третия гейм.\nНай-резултатен за България бе Цветан Соколов с 19 точки. Девет добави Мартин Атанасов.\nВ неделя в последния си мач от турнира България ще се изправи срещу Сърбия. Срещата в зала "Колодрума" е от 20:30 ч.


Мерки срещу Covid-19 засега ще се прилагат само на регионално, не на национално ниво | boulevardbulgaria.bg\nМерки срещу Covid-19 засега ще се прилагат само на регионално, не на национално ниво\n14:48 - 24.08.2021\nКъм днешна дата не се налага да се въвеждат допълнителни мерки за ограничаване разпространението на Covid-19 на национално ниво.\nТова заяви служебният здравен министър Стойчо Кацаров по време на заседание на бюджетната комисия в Народното събрание, където на първо четене беше гласувана актуализацията на бюджета на здравната каса. Министърът допълни, че засега мерките ще се налагат на регионално равнище.\n„Очаквам решението на директорите на РЗИ-тата във Велико Търново и Бургас, заедно с това на главния държавен здравен инспектор, по отношение на прилагането на допълнителни мерки в двете области, които са с висок брой заразени. Оценката за това кога, дали и в какъв размер ще се приложат мерки на национално ниво, ще вземем на база на експертните становища”, заяви Кацаров.\nКъм момента почти всички области в България са в „жълтата“ зона, с изключение на Бургас и Велико Търново, попадащи в „червената“, както и Видин, където заболеваемостта е най-ниска и е в „зелената зона“. Заболеваемостта обаче бързо се покачва в Пловдив и София-град, които скоро най-вероятно ще попаднат в „червената“ – или от 250 до 500 заразени на 100 хиляди души от населението за последните 14 дни.\nГлавният държавен здравен инспектор доц. Ангел Кунчев ще посети днес Бургас и Велико Търново. При необходимост може да бъдат наложени допълнителни противоепидемични мерки на регионално ниво.\nСпоред Стойчо Кацаров – новата вълна е настъпила по-рано от очакваното, но „няма да е по-голяма от очаканото“.\nБюджетната комисия одобри на първо четене актуализацията на бюджета на здравната каса, с което разходите й до края на годината се вдигат със 120 млн. лв. Те ще покрият тестовете за коронавирус, болничното и извънболничното лечение.\nКацаров заяви, че проектът по актуализация е направен при разчет от аболеваемост от 150-300 на 100 хил. души за септември, 300-600 за октомври и над 600 през декември. Министърът каза, че проблемите в методиката, по която се плащат допълнително 1000 лв. на работещите на първа линия медици, са „изчистени“.\nУчилищата ще могат да сформират сборни паралелки при по-високи нива на заболеваемост от Covid\nБорисов си постави втора доза от Moderna и призова хората да се ваксинират